CELEX: 62020CA0489
Language: hu
Date: 2022-04-07 00:00:00
Title: C-489/20. sz. ügy: A Bíróság (második tanács) 2022. április 7-i ítélete (a Lietuvos vyriausiasis administracinis teismas [Litvánia] előzetes döntéshozatal iránti kérelme) – UB kontra Kauno teritorinė muitinė (Előzetes döntéshozatal – Uniós Vámkódex – A vámtartozás megszűnése – Az Unió vámterületére jogellenesen beléptetett áruk – Lefoglalás és elkobzás – 2008/118/EK irányelv – Jövedéki adók – 2006/112/EK irányelv – Hozzáadottérték-adó – Adóztatandó tényállás – A vámfizetési kötelezettség keletkezése)

2022.5.30.   
            
            
               HU
            
            
               Az Európai Unió Hivatalos Lapja
            
            
               C 213/12
            
         
      A Bíróság (második tanács) 2022. április 7-i ítélete (a Lietuvos vyriausiasis administracinis teismas [Litvánia] előzetes döntéshozatal iránti kérelme) – UB kontra Kauno teritorinė muitinė
      (C-489/20. sz. ügy) (1)
      
      (Előzetes döntéshozatal - Uniós Vámkódex - A vámtartozás megszűnése - Az Unió vámterületére jogellenesen beléptetett áruk - Lefoglalás és elkobzás - 2008/118/EK irányelv - Jövedéki adók - 2006/112/EK irányelv - Hozzáadottérték-adó - Adóztatandó tényállás - A vámfizetési kötelezettség keletkezése)
      (2022/C 213/13)
      Az eljárás nyelve: litván
      
         A kérdést előterjesztő bíróság
      
      Lietuvos vyriausiasis administracinis teismas
      
         Az alapeljárás felei
      
      
         Felperes: UB
      
         Alperes: Kauno teritorinė muitinė
      
         Az eljárásban részt vesz: Muitinės departamentas prie Lietuvos Respublikos Finansų ministerijos
      
         Rendelkező rész
      
      
                  1)
               
               
                  Az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendelet 124. cikke (1) bekezdésének e) pontját úgy kell értelmezni, hogy a vámtartozás megszűnik, ha az árut azt követően foglalták le, majd kobozták el, hogy azt az Európai Unió vámterületére jogellenesen beléptették.
               
            
                  2)
               
               
                  A jövedéki adóra vonatkozó általános rendelkezésekről és a 92/12/EGK irányelv hatályon kívül helyezéséről szóló, 2008. december 16-i 2008/118/EK tanácsi irányelv 2. cikkének b) pontját és 7. cikkének (1) bekezdését, valamint a közös hozzáadottértékadó-rendszerről szóló, 2006. november 28-i 2006/112/EK tanácsi irányelv 2. cikke (1) bekezdésének d) pontját és 70. cikkét úgy kell értelmezni, hogy a vámtartozásnak a 952/2013 rendelet 124. cikke (1) bekezdésének e) pontja szerinti okból történő megszűnése nem vonja maga után az Európai Unió vámterületére jogellenesen behozott áruk tekintetében a jövedékiadó-, illetve a hozzáadottértékadó-tartozás megszűnését.
               
            
         (1)  HL C 433., 2020.12.14.